EkBass/fiwiki-20250220-pages-articles huggingface dataset:
Olympia Snowe

thumb|Olympia Snowe Olympia Jean Bouchles Snowe (s. 21. helmikuuta 1947 Augusta) on yhdysvaltalainen republikaaninen poliitikko ja liittovaltion entinen senaattori (1995–2012) syntymäosavaltiostaan Mainesta. ==Nuoruus== Olympia Snowe syntyi Kreikasta muuttaneen isän lapseksi nimellä Olympia Jean Bouchles. Hänen äitinsä kuoli rintasyöpään hänen ollessaan vasta kahdeksanvuotias, ja isä menehtyi sydäninfarktiin vuotta myöhemmin. Jäätyään orvoksi hän siirtyi New Yorkin osavaltioon Garrisoniin, jossa kävi koulunsa St. Basil's Academyssa. Hän palasi Augustaan 1969 Mainen yliopistoon opiskelemaan valtiotieteitä. Valmistuttuaan hän meni naimisiin Peter Snowen kanssa, joka kuitenkin kuoli liikenneonnettomuudessa jo 1973. Olympia Snowe on uskonnoltaan kreikkalaiskatolinen. ==Poliittinen ura== Snowe asettui republikaanien ehdokkaaksi Mainen osavaltion edustajistoon jo 26-vuotiaana ja tuli valituksi. Hän toimi myöhemmin osavaltion senaatissa sekä liittovaltion kongressissa. Vuonna 1989 Snowe meni avioon Mainen kuvernöörin John R. McKernan Jr:n kanssa. Mainesta valittu demokraattien senaattoriryhmän johtaja George J. Mitchell luopui paikastaan vuonna 1994, jolloin Snowe asettui ehdolle senaattiin ja sai 60 prosenttia äänistä. Vuoden 2000 senaatin vaalissa Snowen ääniosuus oli 69 prosenttia, ja republikaanien tappiovaaleissa 2006 Snowe onnistui saamaan osavaltiostaan 74 prosentin kannatuksen. Kiinnostavaksi tämän tekee se, että Mainessa demokraattien ehdokas sai presidentin valitsijamiehet taakseen sekä vuonna 2000 että 2004. Poliittisessa toiminnassaan Snowea on luonnehdittu maltilliseksi republikaaniksi. Hänen neuvottelutaitonsa ja kykynsä tiukkojen äänestysten luotsauksessa ovat herättäneet laajaa huomiota. Puolueen konservatiiviset voimat kuten Club for Growth ja Concerned Women for America ovat leimanneet Snowen "vain nimelliseksi republikaaniksi". Presidentti Bill Clintonin oikeudenkäyntijupakassa Snowe oli niitä ratkaisevia poliitikkoja, jotka mahdollistivat tämän jatkamaan virassaan. Hän on kannattanut laillista aborttia, homoseksuaalien oikeuksia ja aseiden hallussapidon valvontaa. Talouspolitiikassa hän on vastustanut presidentti George W. Bushin verojen alentamiseen tähtäävää linjaa yhdessä republikaanisenaattoreista 2006 paikkansa menettäneen Rhode Islandin Lincoln Chafeen ja Arizonan "vahvan miehen" John McCainin ohella. Snowe on toisaalta arvokonservatiivi huumepolitiikassa, Kuubaan matkustuskiellon jatkamisen kannattamisessa ja lehdistön sensuurikysymyksissä, ja sodan ja rauhan kysymyksissä hänet luetaan yksiselitteisesti niin sanotuksi haukaksi, joskin aivan viime aikoina vuonna 2006 hän on alkanut kritisoida Irakin sotaa. Joissakin mielipidetiedusteluissa hänet on rankattu Yhdysvaltain suosituimmaksi senaattoriksihttp://www.surveyusa.com/50State2006/Net100USSenatorApproval061122.htm. == Lähteet == * Elämäkertaa === Viitteet === Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Maine Luokka:Vuonna 1947 syntyneet Luokka:Elävät henkilöt Luokka:Amerikankreikkalaiset
Electric Café

Electric Café on Kraftwerkin albumi, joka julkaistiin 1986. Albumin tekeminen aloitettiin jo vuonna 1982 (jolloin työniminä olivat Technicolour ja Techno Pop), mutta julkaisu viivästyi Ralf Hütterin vakavan pyöräilyonnettomuuden vuoksi. Yhtye oli tämän jälkeen myös huolissaan albumin tuotannollisesta laadusta, ettei albumi edustaisi aikansa huippua, joten albumin materiaalia työstettiin reilusti uusiksi. Albumista julkaistiin englannin, saksan ja espanjankieliset versiot. Se oli ensimmäinen Kraftwerk-albumi, joka luotiin käyttäen pääasiassa digitaalista laitteistoa. Kappale "Der Telefonanruf" oli yhtyeen ainoa kappale, jossa Karl Bartos toimi laulajana. Albumia pidettiin yleisesti steriilimpänä ja vähemmän innostavana kuin sen neljä vuotta aiemmin ilmestynyttä edeltäjää, Computerweltiä. Jotkut kriitikot ovat tuoneet esille kappaleita yhdistävän vahvan teeman puutteen verrattuna neljään aiempaan albumiin. Vuonna 2009 julkaistussa, remasteroiduista albumeista koostuvassa The Catalogue -paketissa albumi julkaistiin nimellä Techno Pop, joka oli myös toinen albumin alkuperäisistä projektinimistä. == Kappaleet == == Aiheesta muualla == * Luokka:Vuoden 1986 albumit Luokka:Kraftwerkin albumit
Rautakallio (Siikajoki)

Rautakallio on saari Siikajoen kunnan alueella Perämerellä, Hailuodon kunnanrajan välittömässä läheisyydessä. Se sijaitsee noin neljä kilometriä pohjoiseen Siikajoen suulta, ja noin viisi kilometriä etelään Hailuodon eteläisimmästä niemestä. Siikajoen edustalle Rautakallion–Seljänsuunmatalan–Tauvon alueelle on suunniteltu rakennettavaksi tuulivoimapuisto. Alueella harjoitetaan sekä trooli- että verkkokalastusta, ja tuulivoimapuiston rakentamisen katsotaan vaikeuttavan troolikalastusta troolausesteiden muodossa.Tuulivoimatuotannolle soveltuvat alueet Merenkurkun–Perämeren rannikolla ==Merimerkit== Saarella on kalastuksen ohjausta varten rakennettu putkimainen sektoriloisto, joka on varustettu lisäksi tutkaheijastimella. Loistolaite näyttää vilkkuvaa punaista valoa ympäri näköpiirin, ja sen korkeus on yhdeksän metriä merenpinnasta. Saarella on aiemminkin ollut merimerkkejä: vuodesta 1875 lähtien luodolle pystytettiin joka purjehduskaudella vinopuin tuettu 8,8 metriä korkea tanko, jonka huippumerkkinä oli musta tynnyri. Vuonna 1971 luodolle rakennettiin kartiomainen puuteline, jonka päälle kuuden metrin korkeuteen sijoitettu loistolyhty näytti vilkkuvaa punaista valoa ympäri näköpiirin. Tämä puurakenteinen loisto mainitaan loistoluettelossa viimeisen kerran vuonna 1993: seuraavassa, vuoden 1996 loistoluettelossa loiston rakenteeksi on ilmoitettu nykyinen putkimainen rakenne. == Lähteet == Luokka:Perämeren saaret Luokka:Siikajoen luonto
Giambattista Benedetti

Giambattista (Gianbattista) Benedetti (1530-1590)Giovanni Battista Benedetti oli venetsialainen matemaatikko, joka kirjoitti La gnomonica kirjan. Hän oli kopernikaanisen maailmankuvan kannattaja ja havaitsi 1553 putoavien kappaleiden putoavan samalla kiihtyvyydellä. Kirjeessään noin vuonna 1563 Cipriano de Rorelle Benedetti ehdottaa uutta teoriaa äänen sopusoinnulle. Se perustui äänen aaltoluonteeseen. Isaac Beeckman ja Marin Mersenne omaksuivat tämän teorian seuraavalla vuosisadalla. Kun he kysyivät René Descartesin näkemystä asiasta hän kieltäytyi arvioimasta sopusoinnun hyvyyttä sellaisella rationaalisella metodilla. Descartes väitti korvan suosivan eri ääniä niiden musiikillisen sisällön mukaan eikä värähtelyjen sopusoinnun mukaan.http://etext.lib.virginia.edu/cgi-local/DHI/dhi.cgi?id=dv3-32 Benedetti, Giovanni Battista – Consideratione d'intorno al discorso della grandezza della terra, e dell'acqua, 1579 – BEIC 1212126.jpg|Consideratione d'intorno al discorso della grandezza della terra, e dell'acqua, 1579 ==Lähteet== *Dictionary of the History of Ideas *Fall rates info ===Viitteet=== Luokka:Italialaiset matemaatikot Luokka:Italialaiset fyysikot Luokka:Musiikkiteoreetikot Luokka:Vuonna 1530 syntyneet Luokka:Vuonna 1590 kuolleet
Ferdinand von Richthofen

Vapaaherra Ferdinand von Richthofen (5. toukokuuta 1833 – 6. lokakuuta 1905) oli saksalainen tutkimusmatkailija, maantieteilijä ja tiedemies. Von Richthofen syntyi Karlsruhessa, Baden-Württembergissä ja opiskeli Berliinissä. Hän opiskeli Tirolissa ja lomaili Transilvaniassa. Vuonna 1860 hän meni Friedrich Albrecht zu Eulenburgin (Preussin rahoittamalle) retkikuntaan Ceyloniin, Japaniin, Taiwaniin, Sulawesille, Jaavalle, Filippineille, Siamiin ja Burmaan vuosina 1860−1862. Vuosina 1862−1868 hän oli töissä geologina Yhdysvalloissa Goldfieldsissä Kaliforniassa. Von Richthofen painatti karttoja ja kirjoja matkaltaan. Hän oli professorina Bonnissa ja Leipzigin yliopistoissa ja Humboldt-yliopistossa Berliinissä. Ferdinand von Richthofenin kuuluisin oppilas oli ruotsalainen tiedemies ja tutkimusmatkailija Sven Hedin. Ensimmäisen maailmansodan kuuluisa saksalainen lentäjä-ässä Manfred von Richthofen (Punainen Paroni) oli Ferdinand von Richthofen veljenpoika. Luokka:Saksalaiset tutkimusmatkailijat Luokka:Saksalaiset maantieteilijät Luokka:Saksalaiset aateliset Luokka:Saksalaiset professorit Luokka:Vuonna 1833 syntyneet Luokka:Vuonna 1905 kuolleet
Popniitti

Popniitti on suomalaisen laulajan Tommi Läntisen albumi, joka julkaistiin 16. huhtikuuta 2004. Se on Läntisen kuudes sooloalbumi. == Kappaleet == # "Rakkaudenkaipuu" - 3:25 # "Eltsun kallioilla" - 4:27 # "Jää hiljaisuus" - 4:30 # "Sielun voimaa" - 4:08 # "Kesä häipyy" ( - Summer Is Fading - ) - 4:31 # "Kirpaisee" - 4:19 # "Vauhtisokee" - 3:31 # "Yölento" - 3:45 # "Kunniavartio" - 4:49 # "Yksi planeetta" - 3:20 # "Kaksi karkulaista" (+ piiloraita: "Leijonasydän") - 8:06 Luokka:Tommi Läntisen albumit Luokka:Vuoden 2004 albumit Luokka:T. T. Oksalan tuottamat albumit
Fractal Fishing

__NOTOC__ Fractal Fishing on suomalaisen psytrance-yhtye Salakavalan esikoisalbumi, joka julkaistiin 21. syyskuuta 2006. == Kappaleet == # (Tommy Lauhiala & Toni Sorsa) # (Tommy Lauhiala, Toni Sorsa & Ville Ruoho) # (Tommy Lauhiala, Toni Sorsa & Ville Ruoho) # (Tommy Lauhiala, Toni Sorsa feat. Francoise Faggott) # (Tommy Lauhiala & Toni Sorsa) # (Tommy Lauhiala & Toni Sorsa) # (Tommy Lauhiala, Toni Sorsa & Ville Ruoho) # (Tommy Lauhiala & Toni Sorsa) # (Tommy Lauhiala & Toni Sorsa) # (Tommy Lauhiala, Ville Ruoho, feat. Joonas Liukas) == Lähteet == Luokka:Vuoden 2006 esikoisalbumit Luokka:Salakavalan albumit
George Eastham

George Edward Eastham (23. syyskuuta 1936 Blackpool, Englanti – 20. joulukuuta 2024) oli englantilainen jalkapalloilija, pelipaikaltaan keskikenttäpelaaja tai ns. piilokärki. Hän toimi myös peliuransa jälkeen Stoke Cityn managerina. Eastham aloitti uransa isänsä George R. Easthamin valmentamassa pohjois- irlantilaisessa Ardsissa, josta siirtyi Newcastleen vuonna 1956. Neljän Newcastle -kauden jälkeen hän siirtyi Arsenaliin, jossa hän teki debyyttinsä Boltonia vastaan joulukuussa 1960. Elokuussa 1966 Arsenalin kapteeninakin toiminut Eastham siirtyi 223 "Gunners" ottelun ja 41 maalin jälkeen Stoke Cityyn. Eastham vietti seuraavat 8 kautta Stokessa ja oli mukana voittamassa liigacupia vuonna 1972. Liigacupin loppuottelussa Eastham laukoi voittomaalin Chelseaa vastaan. Englannin maajoukkuetta Eastham edusti 19 kertaa, tehden 2 maalia. Hänet valittiin Englannin joukkueeseen vuoden 1962 -ja 1966 MM- kisoihin. Vuoden 1966 kisoissa Englanti voitti maailmanmestaruuden. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Jalkapallon maailmanmestarit Luokka:Vuonna 1936 syntyneet Luokka:Vuonna 2024 kuolleet
The Adventurers

The Adventurers on yhtye, joka perustettiin vuonna 1962 Ruotsissa. Sen alkuperäiseen kokoonpanoon kuuluivat Johnny Lundin (soolokitara), Christer Hedin (rytmikitara), Olle Nordström (bassokitara) ja Kurt Mattson (rummut). Laulusolistina oli Lenne Broberg. Kun yhtye vuonna 1963 tuli kiertueelle Suomeen, kiinnitti Erik Lindström sen levy-yhtiöönsä Finndisc. Kesällä 1963 yhtye levytti kappaleen "The Wind", joka on paremmin tunnettu Helena Siltalan esityksenä nimellä "Tuuli tuo, tuuli vie". Singlen B-puolella oli "Sait multa kukkaset toukokuun" (Greensleeves). Letkajenkkakuumeen noustessa The Adventurers oli hyvin ajan tasalla ja levytti ensimmäisen jenkkasinglensä Kukkuva kitara / Letkajenkka. Näin voi ruotsalaisen yhtyeen sanoa olleen melkoisesti "vastuussa" letkajenkkavillityksen leviämiseen Suomessa. Vuoden lopulla yhtye olikin suosionsa huipulla. Kun Lenne Broberg lähti armeijaan, hänen tilalleen tuli laulusolistiksi norjalainen Jan Rohde. Hän ja The Adventurers levyttivät vuonna 1963 singlen Doin' The Jenka, josta tuli suuri menestys ja oli vuonna 1964 ykkösenä levymyyntitilastoissa. Seuraavat menestyjät olivat At The Jenka Show ja Finnjenka. Kun Jan Rohde vuonna 1966 palasi Suomeen, oli yhtyeen tyyli muuttunut progressiivisen rockin suuntaan. Eräällä keikalla Pohjanmaalla tapahtui, että sekä Jan että yhtyeen rumpali saivat kylmän kylvyn Kyröjoessa, kun tangovoittoiseen musiikkiin tottunut yleisö ei ollenkaan pitänyt kuulemastaan. Vuonna 1981 The Adventurers yritti jälleen uutta tulemista mutta nyt suomalaisen iskelmän ehdoilla. He äänittivät LP-levyllisen rautalankaversioita suomalaisista hittikappaleista, kuten "Liljankukka", "Aamu toi, ilta vei" ja "Tahdon olla sulle hellä". Levy ei kumminkaan menestynyt väärän ajoituksen vuoksi. Jan Rohde vieraili säännöllisesti Suomessa erilaisissa 1960-luvun nostalgiatapahtumissa. == Diskografia == * * * * == Lähteet == * Tony Latva - Petri Tuunainen: Iskelmän tähtitaivas. 500 suomalaista viihdetaiteilijaa (WSOY, 2004). ISBN 951-0-27817-3. s. 13-14 Luokka:Ruotsalaiset yhtyeet Luokka:Ruotsalaiset progressiivisen rockin yhtyeet
Jan Rohde

Jan Rohde (14. heinäkuuta 1942 New York, Yhdysvallat – 9. lokakuuta 2005 Tukholma, Ruotsi) oli norjalainen pop- ja rocklaulaja. Rohde siirtyi vanhempiensa mukana Norjaan 13-vuotiaana. Kolme vuotta myöhemmin hän aloitti esiintymisensä eri yhtyeissä kuten The Cool Cats, tyttöbändi The Melody Sisters, jonka mukana hän oli Euroopan kiertueella, ruotsalainen The Adventurers sekä The Wild Ones. Ruotsin televisio nimitti Rohden Skandinavian rockkuninkaaksi 1970-luvulla. Hän oli suosittu myös Suomessa. Eräitä viimeisiä kertoja Rohde vieraili Suomessa syksyllä 2002. Jan Rohde kuoli syöpään. Jyrki Hämäläinen kertoo Rohden kuolemasta kirjassaan Iso D. ==Lähteet== *Jan Rohdesta ruotsiksi ==Aiheesta muualla== * Jan Rohden muistokirjoitus Helsingin Sanomissa * Luokka:Norjalaiset poplaulajat Luokka:Norjalaiset rocklaulajat Luokka:Vuonna 1942 syntyneet Luokka:Vuonna 2005 kuolleet
Pertti Välimäki

Pertti Sakari Välimäki (31. toukokuuta 1950 Tyrvää – 10. toukokuuta 2022 Bryssel ) oli suomalainen lakimies ja korkeimman oikeuden jäsen. Hän valmistui 1995 oikeustieteen tohtoriksi Helsingin yliopistosta. Välimäki toimi omistamansa asianajotoimiston osakkaana ja asianajajana vuosina 1977–1989. Hän toimi jo tuolloin Helsingin yliopiston oikeustieteellisen tiedekunnassa käytännön asianajotoiminnan tuntiopettajana. Vuonna 1989 Välimäki lopetti asianajajana toimimisen ja siirtyi yliopistolle, toimien ensin perhe- ja perintöoikeuden assistenttina ja loppuvaiheessa apulaisprofessorina. Välimäki valittiin vuonna 1999 lyhyeksi ajaksi korkeimman oikeuden esittelijäneuvokseksi, josta virasta hänet nimitettiin korkeimman oikeuden jäseneksi vuonna 2000. Hän jäi virasta eläkkeelle 1. tammikuuta 2017. == Julkaisuja == * Osituksen sovittelu avioeroon perustuvassa toimitusosituksessa (1995), ISBN 951-640-822-2 * Holhoustoimilain pääpiirteet (1999), ISBN 951-45-8883-5 * Pesänselvityksen ongelmakohtia (yhdessä Tapani Lohen kanssa) (1999), ISBN 952-14-0208-3 * Holhoustoimen pääpiirteet (2001), ISBN 951-670-051-9 * Edunvalvontaoikeus (2013), ISBN 978-952-6321-85-1 * Pesänjakaja (2021), ISBN 978-952-14-3199-9 == Lähteet == == Aiheesta muualla == * Pertti Välimäki: Valituslupajärjestelmästä ja valituslupahakemuksen sisällöstä. * Pertti Välimäki: Miten siviilijuttua pitäisi ajaa KKO:ssa ja sitä ennen. Luokka:Korkeimman oikeuden jäsenet Luokka:Vuonna 1950 syntyneet Luokka:Vuonna 2022 kuolleet
Veli (lehti)

Veli oli suomalainen nuorten miesten tyylilehti ja Trendi-lehden sisarlehti. Lehti käsitteli muotia, populaarikulttuuria, urheilua, ihmisiä ja ilmiöitä. Ensimmäinen Veli ilmestyi vuonna 2006, ja viimeinen joulukuussa 2008. Veli- lehden päätoimittaja oli Antti Isokangas. Toimituspäällikkönä työskenteli Niklas Thesslund, AD:na Pekka Toivonen ja toimittajana Tero Kartastenpää. == Lähteet == == Aiheesta muualla == * Veli-lehden kotisivut Luokka:Miestenlehdet Luokka:Ilmestymästä lakanneet suomalaiset aikakauslehdet Luokka:Suomalaiset elämäntapalehdet
Bargellon palatsi

Bargellon palatsi on Firenzen kaupungissa Italiassa sijaitseva rakennus, joka on rakennettu vuonna 1255 ja jossa on vuodesta 1865 lähtien sijainnut Bargellon kansallinen museo (ital. Museo Nazionale del Bargello), jonka kokoelmat sisältävät suuren määrän goottilaista ja renessanssin veistotaidetta. Kokoelma on Italian merkittävin. ==Nimestä== Nimi Bargello johtuu myöhäislatinan sanasta bargillus, joka puolestaan tulee gooteilta sanasta barfi ja germaaneilta sanasta burg, joka merkitsee linnaa tai linnoitettua tornia. Keskiajan Italiassa nimitystä käytettiin kaupungin sotilaallisesta komentajasta, jonka tehtävänä oli kaupungin turvallisuudesta ja oikeudenkäytöstä huolehtiminen. Firenzessä yleensä tehtävään palkattiin ulkopuolinen, toisesta kaupungista kotoisin oleva henkilö, jotta olisi vältytty erilaisilta suosikkijärjestelmiltä. Näin nimitys ulottui myös rakennukseen, joka oli komentajan koti ja virasto. ==Historia== Taidehistorioitsija, arkkitehti ja kuvanveistäjä Giorgio Vasarin mukaan Bargellon palatsi rakennettiin 1200-luvulla ja sen arkkitehtina toimi Lapo Tedesco, joka tunnetaan arkkitehti ja kuvanveistäjä Arnolfo di Cmabion isänä. Rakennusta laajennettiin 1400-luvulla, sillä kaupunkivaltiota hallinnut Cosimo de' Medici (Cosimo Vanhempi) (1389–1464) halusi julkisivulle maalattavaksi kapinaan nousseiden, sittemmin hirtettyjen aatelisten muotokuvan. Vuosina 1502 ja 1574 palasissa toimivat oikeusviranomaiset, ja sen jälkeen rakennus muutettiin julkiseksi vankilaksi. Vuonna 1840 palatsin kappelista löytyi Dantea esittävä muotokuva, jonka oli maalannut Giotto. Tämä herätti uuden mielenkiinnon rakennusta ja sen entisöintiä kohtaan. Vuonna 1859 kuninkaallisella asetukselle määrättiin toscanalaisen kulttuurin museo sijoitettavaksi palatsin tiloihin. Museo sai avajaisten yhteydessä nimekseen Bargellon kansallinen museo, jolla se myös nykyisin tunnetaan. ==Kokoelmat== Museon kokoelmissa on joukko erittäin merkittäviä mestariteoksia, esimerkkeinä seuraavat: *Michelangelo: **Humaltunut Bacchus (1496–1497) **Brutuksen rintakuva (1539–1540) *Donatello: **Marmorinen Daavid (1409) **Pyhä Yrjö (1416–1417), alun perin tehty Orsanmichelen kappeliin **Pronssinen Daavid (1440–1450) **Marzocco (1418–1420), alun perin tehty Piazza della Signorialle *Neitsyt Maria, Andra della Robbian arkkitehtien tekemä (1475) Museo vastaanottaa pienesineistä koottuja kokoelmia, kuten vuonna 1888 tehty Carrandin lahjoitus. Myös erilaiset keskiaikaan ja renessanssiin liittyvät muut pienesineet, kuten emalityöt, norsunluuesineet, kameet, metallit ja niin edelleen, kiinnostavat museota. == Lähteet == ==Aiheesta muualla== * Bargellon kansallismuseon www-sivut *Bargellon palatsi *Google Mapsin satelliittinäkymä Luokka:Italian taidemuseot Luokka:Firenzen palatsit
Karjamaja

Karjamaja oli ennen aikaan karjan kesäpaikka. Koko karja saatettiin viedä kesäksi kauempana olevalle talon niitylle tai muuhun paikkaan, missä karja paimennettiin, lehmät lypsettiin ja maito kirnuttiin voiksi. Karjamajalla oli ihmisille alkeellinen asunto, sauna ja karjalle sekä sen rehuille tilat. Osa talon asukkaista saattoi asua koko kesän luonnon helmassa olevalla karjamajalla. Karjamajoja on ollut etenkin Pohjois-Pohjanmaalla. Haapavedellä on säilytetty karjamajoja kulttuurimuistomerkkeinä entisajan maataloudesta. Karjamajat ovat olleet aktiivisessa käytössä vielä 1930-luvulla, Torniojokilaaksossa jopa vielä 1950-luvulla. ==Katso myös== * Transhumanssi * Vuotuiskierto ==Aiheesta muualla== *Haapaveden karjamajoista, KirjastoVirma Luokka:Kotieläintalous
NSK

NSK on lyhenne seuraavista asioista: * Neue Slowenische Kunst, mikrovaltio * NonStop Kernel, käyttöjärjestelmä * .
Joutsenon lentokenttä

Joutsenon lentokenttä oli Joutsenonlahdella sijainnut, Lentorykmentti 2:n talvisodassa käyttämä jäälentokenttä. Kenttää käyttivät joulukuun lopusta 1939 tammikuun alkuun 1940 Lentolaivue 24:n 1. ja 4. lentue. ==Lähteet== === Viitteet === Luokka:Suomen sodanaikaiset lentokentät Lentokenttä Luokka:Lappeenrannan liikenne
Ruokolahden lentokenttä

Ruokolahden lentokenttä oli talvisodan aikana Lentorykmentti 2:n Ukonsalmella käyttämä jäälentokenttä. ==Lähteet== *Jäätukikohdan päiväkirja, sivu 12, Ahti Saarinen, 2005, Ahti Saarinen, Lahti, ISBN 952-99412-3-4 Luokka:Suomen sodanaikaiset lentokentät Luokka:Ruokolahden liikenne Luokka:Ruokolahden rakennukset ja rakennelmat
Lemin lentokenttä

Lemin lentokenttä oli Lentorykmentti 2:n talvisodassa käyttämä jäälentokenttä Lemin kirkonkylän Lahnajärvellä. == Lähteet == * Jäätukikohdan päiväkirja, sivu 12, Ahti Saarinen, 2005, Ahti Saarinen, Lahti, ISBN 952-99412-3-4 Luokka:Lemi Luokka:Suomen sodanaikaiset lentokentät
Ristiinan lentokenttä

Ristiinan lentokenttä oli Lentorykmentti 2:n talvisodassa käyttämä jäälentokenttä Ristiinan Pökkäänlahdella. ==Lähteet== *Jäätukikohdan päiväkirja, sivu 12, Ahti Saarinen, 2005, Ahti Saarinen, Lahti, ISBN 952-99412-3-4 Luokka:Suomen sodanaikaiset lentokentät Luokka:Ristiina
Kaulakylkiluu

Kaulakylkiluu on luu, joka sijaitsee joillakin ihmisillä ja eläimillä päänsuuntaisesti ensimmäisestä kylkiluusta. Normaalisti ihmisellä on selkärangassa seitsemän kaulanikamaa ja kaksitoista rintanikamaa. Kylkiluut kiinnittyvät rintanikamiin sekä ruston välityksellä rintalastaan. Kaulakylkiluulla tarkoitetaan kylkiluuta, joka lähtee alimmasta kaulanikamasta. Tila on patologinen eli sairaudeksi katsottava tila. Kaulakylkiluu voi olla tois- tai tavallisemmin molemminpuolinen. Se voi painaa hermoja, verisuonia ja lihaksia ja aiheuttaa kipua sekä yläraajan väsymistä ja tunnottomuutta. Kaulakylkiluun voi poistaa kirurgisesti. == Aiheesta muualla == * Poliklinische Chirurgie, Leipzig 1972 Luokka:Vartalon luusto
Tyrvännön lentokenttä

Tyrvännön lentokenttä oli Lentorykmentti 2:n talvisodassa käyttämä jäälentokenttä Tyrvännön kunnan alueella Vanajavedellä. ==Lähteet== *Jäätukikohdan päiväkirja, sivu 12, Ahti Saarinen, 2005, Lahti, ISBN 952-99412-3-4. Luokka:Suomen sodanaikaiset lentokentät Luokka:Tyrväntö
Lahden lentokenttä

Lahden lentokenttä oli Lentorykmentti 2:n talvisodassa käyttämä jäälentokenttä Vesijärvellä Jalkarannassa. ==Lähteet== * Luokka:Suomen sodanaikaiset lentokentät Luokka:Lahden rakennukset ja rakennelmat
Luettelo Suomen sisällissodan aikaisista lentokentistä

Luettelo Suomen sodanaikaisista lentokentistä Suomen sisällissodan aikaiset ilmavoimat perustuivat venäläisten hallussaan pitämiin lentokoneisiin, joista valtaosa päätyi Suomen kansanvaltuuskunnalle, Suomen senaatin ulkomailta hankkimiin tai kansanvaltuuskunnalta lopuksi sotasaaliina saamiin lentokoneisiin sekä saksalaisten lentokoneisiin. *Antrean lentoasema *Granbodan lentoasema Degeröllä *Gersbäckin lentotukikohta Saltvikissä *Haapsalun lentotukikohta *Hermannin lentoasema Helsingin Vanhankaupunginlahdella *Jungfrusundin lentoasema Dragsfjärdin Söderlångvikissä *Jurmon lentoasema *Järwen lentotukikohta Kohtla-Järvellä *Koiviston lentoasema *Kolhon lentoasema Kaijanselällä *Kotkan lentotukikohta *Kouvolan lentoasema *Lappohjan lentoasema *Loviisan lentoasema *Laajalahden lentotukikohta Helsingissä *Maarianhaminan lentotukikohta *Mäntyluodon laskusilta *Notvikenin lentotukikohta Eckerössä *Oriveden lentoasema Pappilanselällä *Pellingin lentotukikohta *Saltvikin lentotukikohta (laskusilta) Gersbäckissä *Santahaminan lentoasema *Sortavalan lentoasema *Suursaaren lentotukikohta *Talin lentoasema Helsingissä *Tallinnan lentotukikohta *Tampereen Naistenlahden lentoasema Naistenlahdella *Tampereen Lylyjärven lentoasema Lylyjärvellä *Torpvikin lentotukikohta (laskusilta) Eckerön Notvikenissä *Turun Vähä-Heikkilän lentoasema Vähä-Heikkilässä *Utin lentoasema *Vehmaisten lentoasema Kaukajärvellä *Viipurin lentoasema Pantsarlahden rannalla ==Sisällissodan jälkeen uusia kenttiä== *Käkisalmen laskusilta *Lappeenrannan laskusilta *Lappeenrannan lentokenttä *Perkjärven laskusilta *Salmin laskusilta *Santahaminan lentokenttä *Sortavalan lentokenttä == Lähteet == *Ilmavoimien toiminta Suomessa 1918-1920, Ahti Saarinen, 2001, Eugenta osuuskunta ja Ahti Saarinen, Lahti, ISBN 951-98755-0-6 luokka:Suomen sisällissota * Suomi Luokka:Suomen ilmavoimien historia
Granbodan lentoasema

Granbodan lentoasema oli Venäjän Itämerenlaivaston II ilmailuprikaatin 4. lentodivisioonan lentoasema Degerön saarella, jolla oli tukikohtinaan Torpvikin laskusilta ja Saltvikin laskusilta Jungfrusundissa lentoveneilleen. Tukikohtaa alettiin rakentaa heinäkuussa 1916, ja siihen kuului kaksi lentokonehallia, varastorakennuksia ja muita rakennuksia. Tukikohtaa oli tarkoitus laajentaa kolmannella lentokonehallilla, mutta hanke ei toteutunut Venäjän helmikuussa 1917 tapahtuneen vallankumouksen seurausten vuoksi. Venäjän Itämerenlaivaston 2. ilmailuprikaatin lentoasemat ja lentotukikohdat ensimmäisessä maailmansodassa Lentoasemat, lentotukikohdat ja laskusillat: luettelo Suomen sisällissodan aikaisista lentokentistä Hermannin lentoasema (1915) | Kotkan lentotukikohta (1917) | Granbodan lentoasema (1916) / 4. Ilmailudivisioona | Torpvikin lentotukikohta | Saltvikin lentotukikohta | Jungfrusundin lentoasema / 5. Ilmailudivisioona | Vähä-Heikkilän lentoasema / 5. Ilmailudivisioona | Jurmon lentotukikohta | Lappohjan lentotukikohta | Mäntyluodon lentotukikohta Luokka:Suomen entiset lentoasemat Luokka:Suomen sisällissodan aikaiset lentokentät luokka:Ensimmäinen maailmansota luokka:Venäjän Itämerenlaivasto luokka:Föglö
Turun Vähä-Heikkilän lentoasema

Turun Vähä-Heikkilän lentoasema oli Venäjän Itämeren laivaston II Ilmailuprikaatin 5. lentodivisioonan toinen lentoasema. Toinen oli sijoitettuna Dragsfjärdin Söderlångvikiin. Lentoasema sijaitsi Aurajoen suulla, mikä vaikeutti sen toimintaa laivaliikenteen ja veneiden vuoksi. Lentoasemalla oli neljä lentokonesuojaa, korjaamot sekä esikunta-, kasarmi- ja varastorakennukset. Suomen ilmavoimien lentotoiminta alkoi siellä heinäkuussa 1918, kun lento-oppilaat siirrettiin Hermannin lentoasemalta Vähä-Heikkilään. Venäläisten tarkoituksena oli laajentaa lentoasemaa rakentamalla yhteyteen vielä maalentokenttäkin, mutta sen toimeenpano jäi vallankumouksen vuoksi. Ilmavoimien käytössä oli Stetinin M-16-, Stetinin M-16- ja Friedrichshafen- lentokoneita. Turun Lentokoulu muuttui 1. lokakuuta 1918 Lentopataljoonaksi, jonka sijaintipaikaksi määrättiin Santahaminan lentoasema. Turkuun jäänyt lento-osastokin siirrettiin Santahaminan lentoasemalle, kun lento-osasto liitettiin Ilmailupataljoonaan. Vähä-Heikkilän lentoasemalla ja Söderlångvikin lentoasemilla olivat venäläisaikana tukikohtinaan Mäntyluodon lentotukikohta, Jurmon lentotukikohta Korppoossa ja Lappvikin lentotukikohta Hangossa. Venäjän Itämerenlaivaston 2. ilmailuprikaatin lentoasemat ja lentotukikohdat ensimmäisessä maailmansodassa Lentoasemat, lentotukikohdat ja laskusillat: luettelo Suomen sisällissodan aikaisista lentokentistä Hermannin lentoasema (1915) | Kotkan lentotukikohta (1917) | Granbodan lentoasema (1916) / 4. Ilmailudivisioona | Torpvikin lentotukikohta | Saltvikin lentotukikohta | Jungfrusundin lentoasema / 5. Ilmailudivisioona | Vähä-Heikkilän lentoasema / 5. Ilmailudivisioona | Jurmon lentotukikohta | Lappohjan lentotukikohta | Mäntyluodon lentotukikohta Luokka:Suomen sisällissodan aikaiset lentokentät luokka:Ensimmäinen maailmansota luokka:Venäjän Itämerenlaivasto luokka:Turun liikenne Luokka:Suomen entiset lentoasemat Luokka:Turun entiset rakennukset ja rakennelmat Luokka:Pihlajaniemi
Floriini

Floriini on ollut useiden eurooppalaisten rahayksiköiden nimitys. Rahat on yleensä lyöty kullasta. Rahayksiköstä on käytetty yleisimmin lyhenteitä flLyhenneluettelo, Kotus tai ƒ joko yksikölle floren tai florenus. Tunnettu floriini lyötiin rahaksi Firenzessä Toscanassa 1200-luvulla, ja tällöin raha tunnettiin nimellä florenus. Tätä rahayksikköä käytettiin laajasti eri puolilla Eurooppaa. Rahayksikön latinankielinen nimi tulee fleur de lys -liljasta, joka on puolestaan Firenzen kaupungin symboli ja koristi lyötyjä rahoja. Näitä Firenzen kaupunkivaltion lyömiä rahoja on myöhemmin käytetty esikuvina kansallisvaltioiden rahanlyönnissä. Usein floriinista ovat eri kansallisvaltiot käyttäneet nimitystä gulden ja guilder, kuitenkin usein näissäkin rahoissa on käytetty symbolina Firenzen fleur de lys -liljaa. == Katso myös == * Aruban floriini * Floriini (Iso-Britannia) == Lähteet == == Aiheesta muualla == Luokka:Euroopan rahayksiköt Luokka:Kultarahat
Koivistonkylä (Äänekoski)

thumb|270px|Näkymä kylätalolta pohjoiseen. thumb|270px|Kylätalo. Koivistonkylä eli Koivisto on kylä Äänekosken eteläisellä puolella. Se oli menneinä vuosisatoina maantieliikenteen risteys, jossa Vaasan ja Kuopion välinen tie on kohdannut Laukaasta pohjoiseen kulkevan tien. Kylä on ollut Äänekosken hallinnollinen keskus 1700-luvulta 1840-luvulle, ja siellä on sijainnut esimerkiksi Äänekosken seudun ainoa posti. Kylässä toimii alakouluopetusta antava Koiviston koulu. Kylä rajoittuu lännessä Hirvaskankaalla Uuraisten ja Äänekosken rajaan, etelässä Uuraisten puolella sijaitsevaan Hirvaskylään sekä Laukaan ja Äänekosken rajaan, pohjoisessa Äänekosken Rannankylään, sekä idässä Kapeenkoskeen ja Pörrinsalmen siltaan, jonka kohdalla on myös Laukaan ja Äänekosken itäinen raja, joskin kantatietä 69 kuljettaessa lähes heti sillan jälkeen on toinen Laukaan ja Äänekosken raja, koska koskiomistukset ovat ennen vanhaan olleet monimuotoisia. Kylän tunnettu maamerkki ja juhlapaikka, Koiviston seuratalo, sijaitsee kylän keskellä. Koivistonkylältä Suolahteen päin mentäessä, Pörrinsalmen sillan oikealla puolella on Kapeenkoski, jossa on mainiot kalastusmahdollisuudet. Koivistonkylän länsiosissa sijaitsee Hirvaskangas, joka on tullut tunnetuksi maantieteellisesti ja palvelullisesti merkittävänä risteyspaikkana, niin entisaikaan kuin nykyäänkin. Koivistonkylän Niiniveden rantaa pitkin kulkee Koivistonkyläntie, vanha maantie, jota pitkin pääsee 4-tien varteen Myllyntauksen paikkeille. Tie on nykyisin museotie. Tunnetuksi kylä on tullut Anita Hirvosesta, joka vietti lapsuutensa Koiviston maisemissa, sekä Jorma Kinnusesta, joka heitti aikoinaan keihäänheiton epävirallisen maailmanennätyksen Koiviston koulun kentällä. Heittoa ei pystytty kunnolla mittaamaan, koska keihäs lensi epätasaiselle pellolle. Koivistonkylällä on oma urheiluseura, Koiviston Kipinä. Kipinässä harrastetaan liikuntaa monipuolisesti, kuten lentopalloa, koripalloa, hiihtoa ja yleisurheilua. Seuran koripallojoukkue on pelannut vuodesta 1991 Keski-Suomen 3- ja 4-divisioonassa. Koiviston koulun vieressä kulkee valaistu hiihtolatu. ==Lähteet== == Aiheesta muualla == * Koiviston kyläyhdistyksen sivut * Koiviston Kipinän kotisivu Luokka:Äänekosken kylät
Einari Junttila

Einari Kristian Johannes Junttila (28. joulukuuta 1901 Kittilä – 21. maaliskuuta 1975 KittiläKuolleita. Helsingin Sanomat, 28.3.1975, s. 16.) oli Suomen tunnetuimpia lappilaismaalareita. ==Henkilöhistoria== Einari Junttila syntyi Kittilässä kanttori Samuel Junttilan ja Matilda Korvan perheeseen. Hän aloitti maalaamisen kymmenvuotiaana ja maalasi lähes tuntemattomana noin kahdenkymmenen vuoden ajan. 1930-luvun alussa hänet löysi lomamatkalla ollut saksalainen toimittaja ja kirjailija Günther Thaer. Tämä vei osan Junttilan tauluista mukanaan Saksaan, missä hän kirjoitti maan johtavassa taidelehdessä Junttilan maalauksia ylistävän artikkelin. Tämän seurauksena Junttilan teoksia oli esillä 1930-luvun puolivälissä Suomen Taideakatemian järjestämässä yhteisnäyttelyssä, joka kiersi Düsseldorfissa, Berliinissä ja Hampurissa. Junttila eli lähes koko elämänsä Kittilässä. Hilja-vaimonsa, o.s. Nilivaara, kanssa hän perusti yhdeksänhenkisen perheen, jonka hän elätti maalaustensa myynnillä. Lokakuun alussa 1936 Junttilan irtaimisto ja huomattava määrä hänen maalauksiaan tuhoutui hänen kotitalossaan syttyneessä tulipalossa.Taiteilija Junttilan asuintalo palanut, jolloin m. m. huomattava määrä maalauksia tuhoutui, Helsingin Sanomat, 4.10.1936, nro 268, s. 8, Kansalliskirjaston digitaaliset aineistot Junttilan 1930-luvun lopulla rakentama kotitalo paloi Lapin sodassa. Sodan jälkeen hän rakensi uuden talon palaneen kotitalon perustuksille. Se toimii nykyään hänen nimeään kantavana Einari Junttila -taidemuseona, jossa on esillä noin 85 maalausta. ==Taiteellinen tuotanto== Junttila tunnetaan ennen kaikkea akvarelleistaan, mutta hän maalasi myös öljyväri- ja pastellitöitä. Hän oli vanhin Kittilän tunnetuista taiteilijoista. Junttilalla oli tapana samoilla yksin tuntureilla Lapin maisemia maalaten yli 60 vuoden ajan. Hänen usein jalkaisin tekemänsä maalausmatkat ulottuivat Suomen Tunturi-Lapista myöhemmin aina Norjan tuntureille saakka. Junttila suunnitteli myös kotikuntansa Kittilän vaakunan. Junttila mainitaan useissa yhteyksissä itseoppineeksi taidemaalariksi, vaikka tutkimus on selvittänyt hänen saaneen oppia jo nuorena Lapissa käyneiltä taiteilijoilta sekä Helsingissä muutaman kuukauden ajan. ==Lähteet== == Kirjallisuutta == * == Aiheesta muualla == * Einari Junttila-museon sivut * Einari Junttila Suomen kuvataiteilijamatrikkelissa * Günther Thaer : Kuinka löysin Junttilan. Pohjalaisen työmiehen vesivärimaalaukset Suomen mestarien teosten rinnalla Berliinissä, Suomen Kuvalehti, 21.09.1935, nro 38, s. 14, Kansalliskirjaston digitaaliset aineistot * Lisätietoja uutisraivaajan taiteilijaurasta, Suomen Kuvalehti, 09.11.1935, nro 45, s. 18, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1901 syntyneet Luokka:Vuonna 1975 kuolleet
Rolamiitti

Rolamiitti () on Sandia National Laboratories:n 1960-luvulla kehittämä erittäin pienikitkainen laakerointimenetelmä. ==Aiheesta muualla== * Compilation of Rolamite information and articles Luokka:Konetekniikka
The Ratzz

The Ratzz on suomalainen pilailukappaileiden tekoon erikoistunut yhtye. The Ratzzin musiikkivideot ovat tietokoneanimaatioita. The Ratzzin kokoonpanoon kuuluvat kappaleiden teksteistä vastaava Rizzy Ratson, kitaransoition jo lapsena oppinut kitaristi Gene La Borotta ja bändin cateringistä vastaava rumpali Hercules "Herkku" von Wotta. The Ratzzin historia alkoi siitä, kun Gene ja Hercules tutustuivat kaupungin puhtaanapitolaitoksen viemärin kannella ja päättivät tehdä omaa rokkia. Pojat alkoivat treenata kovasti löytämässään hienosti kaikuvassa viemärissä. Eräällä kerralla harjoitustunnelin päästä kuului tömähdys ja kolinaa. Mennessään katsomaan, mitä oli tapahtunut, pojat näkivät tulevan laulajansa Rizzyn silmät kauhusta selällään ja silinteri littanana. Pojat rauhoittivat pelästyneen ja saivat uuden, musikaalisen ja verbaalisen ystävän. Laulajan myötä kolmen hengen yhtye oli täydellinen, ja sen nimeksi tuli The Ratzz. == Diskografia == Hard Ratzz Hallelujah (2006) # Hard Ratzz Hallelujah (Lordi - Hard Rock Hallelujah) # Viemäriin (Lovex - Guardian Angel) # Taivas meitä rottia suojaa (KISS - I Was Made For Loving You) # En tahdo odottaa (Technicolour - Teach Me Love) # Kingit kaupungin (Lordi - Would You Love a Monsterman?) # Rottii vaan (Bleak - What You Are) # Taivas lyö tulta (Teräsbetoni - Taivas lyö tulta) # Aave (?) # Pala juustoa (?) # Kyyhky (Bloodpit - Platitude) # Huussin väki (Lordi - Who's Your Daddy?) Kuuma Kesä (2007) # Paranoid (Black Sabbath - Paranoid) # Liimassa oot (Hanna Pakarinen - Leave Me Alone) # Kuuma kesä (Popeda - Pitkä kuuma kesä) # Lost cats (Th 69 Eyes - Lost Boys) # Rottia rottia rottia (Mötley Crüe – Girls, Girls, Girls) # Ei housut mee (Lordi - It Snows in Hell) # Moottoritie on kuuma (Pelle Miljoona - Moottoritie on kuuma) # Maailma muuttuu (Deep Insight - New Day) # Rotan elämä (?) # Hyvää yötä (Bleak feat. Ana Johnsson - Fate) Kulkuset – herkullinen joululevy (2007) # Petteri Punakuono (Rudolph the Red Nosed Reindeer) # Kulkuset (Jingle Bells) # The Ratzz Christmas tale 1 # Kuuraparta (Frosty The Snowman) # Kun joulupukki suukon sai (I Saw Mommy Kissing Santa Claus) # Sinivuorten yö # The Ratzz Christmas tale 2 # Nissepolkka (Tomtepolka) # Kop kop kop # Valkea joulu (White Christmas) == Aiheesta muualla == * Hard Ratzz Hallelujah * Levyt kuunneltavissa ilmaiseksi Spotifystä * http://www.myspace.com/theratzz * Yle: Emma-gaala 2007 Ratzz, The
Jan Demidovitš

Jan Demidovitš (s. 24. huhtikuuta 1988) on virolainen Suomeen muuttanut jalkapalloilija, pelipaikaltaan keskikenttäpelaaja. Hän pelasi kaudella 2008 Veikkausliigassa helsinkiläisessä FC Viikinkien joukkueessa. Demidovitšin isoisä on inkerinsuomalainen, joten perhe muutti Suomeen vuonna 2005. Tästä syystä Demidovitš käyttää nykyään sukunimensä yhteydessä inkeriläistä sukunimeä Mekeläinen. Demidovitš on kotoisin Itä-Virumaalta ja aloitti jalkapalloilun 9-vuotiaana Kohtla-Järvellä SK Järven joukkueessa. Demidovitš debytoi Ykkösessä vuoden 2006 syyskuussa vierasottelussa Vaasan IFK:ta vastaan, joka päättyi Viikinkien 0-2 voittoon. Demidovitš on esiintynyt Viron Meistriliigan kentillä historian nuorimpana pelaajana. Hän on pelannut urallaan Meistriliigassa FC Lootus Alutagusen, sekä alemmilla sarjatasoilla Tamme Auton riveissä. ==Lähteet== ==Aiheesta muualla== *Demidovitš FC Viikinkien kotisivuilla Luokka:Virolaiset jalkapalloilijat Luokka:Suomen virolaiset Luokka:Vuonna 1988 syntyneet Luokka:Elävät henkilöt
Despair and Demise

Despair And Demise black metal -albumi joka muistuttaa tyylisuunnaltaan Burzumin alkuaikojen levyjä. Grand Nocturne julkaisi Despair And Demise albumin vinyylinä ja CD -levynä vuonna 2006. Vinyylin painos on rajattu 350 kopioon. Levymerkkinä on Asgard Musik ja albumin on tuottanut Grand Nocturne. == Kappaleet == # # # # == Kokoonpano == * TJ Havok (Teemu Haavisto) – laulu, rummut * KL (Kimmo Liuksiala) – kitarat, bassokitara, syntetisaattori == Aiheesta muualla == * * Luokka:Vuoden 2006 esikoisalbumit Luokka:Suomalaiset black metal -albumit
Ned Leeds

Ned Leeds on Marvel-kustantamon luoma sarjakuvahahmo. Hän kuuluu Hämähäkkimies sarjakuva seikkailujen sivuhahmoihin. Hän oli työskentelemässä Daily Buglessa, jossa myös Peter Parker työskentelee. Hänen ensiesiintymisensä oli Amazing Spider-Man #25-lehdessä, ja hänet loivat Stan Lee ja Steve Ditko. == Ned Leeds muissa medioissa == === Televisio === Ned Leeds esiintyy vain pienessä toimitustyö roolissa Hämähäkkimies-animaatiosarjassa jaksoissa 42 "Syyllinen" ja 47 "Herääminen" Bob Bergen toimi hahmon äänenä. === Elokuvat === *Vuoden 2017 elokuvassa Spider-Man: Homecoming Ned Leeds esiintyy high school -opiskelijana ja Peter Parkerin parhaana ystävänä, joka saa elokuvan alussa tietää Peterin olevan Hämähäkkimies. Hahmossa on vaikutteita Ganke Leestä (Miles Moralesin paras ystävä Ultimate Marvel -jatkumossa). Nediä näyttelee Jacob Batalon. *Ned esiintyy myös vuoden 2018 elokuvassa Avengers: Infinity War. Koulumatkan aikana hän ja Peter huomaavat Q-aluksen, jolla Ebony Maw ja Cull Obsidian olivat saapuneet Maahan. Ned kiinnittää muiden oppilaiden huomion alukseen, jolloin Peter saa tilaisuuden poistua salaa bussista ja lähteä Hämähäkkimiehenä ottamaan asiasta selvää. *Ned esiintyy lyhyesti vuoden 2019 elokuvassa Avengers: Endgame, kun hän ja Peter kohtasivat taas palasivat viisi vuotta Infinity Warin tapahtumien jälkeen takaisin Midtownin tiedelukioon opiskelemaan. Selityksenä siihen miksi Ned oli yhä nuori opiskelija, elokuvan ohjaajat Anthony ja Joe Russo vahvistivat Nedin olleen Peterin ohella yksi ihmisistä, jotka Thanos oli Ikuisuuskivillä muuttanut tomuksi, kunnes Hulk oli herättänyt heidät takaisin henkiin. *Elokuvassa Spider-Man: Far From Home (2019) hän alkaa luokkaretken aikana seurustelemaan Betty Brantin kanssa, mutta kertovat Peterille ja Michelle ”MJ” Jones- Watsonille luokkaretken jälkeen päättäneensä erota sopuisissa merkeissä. *Elokuvassa Spider-Man: No Way Home (2021) Ned, Peter ja MJ saavat kieltävät vastaukset kaikista yliopistoista, joihin hakevat, koska sankariksi tekeytynyt Mysterio oli lavastanut Hämähäkkimiehen syylliseksi omaan kuolemaansa ja paljastanut maailmalle Peterin olevan Hämähäkkimies. Kun muistiloitsu, jonka Stephen Strange langetti Kof-Kolin riimuilla Peterin henkilöllisyyden unohtamiseksi, epäonnistuu ja tuo muiden universumeiden Hämähäkkimiesten vihollisia, Peter, MJ ja Ned saavat tehtäväkseen napata nämä. Ned saa myöhemmin käsiinsä Strangen portaaleja avaavan sormuksen, kun Peter päättää parantaa roistot ja vangitsee Strangen Peiliulottuvuuteen. Ned tulee jäljittäneeksi sormuksella kaksi muista universumeista tullutta Peterin varianttia (toinen on Sam Raimin elokuvatrilogian universumista ja toinen on Marc Webbin The Amazing Spider-Man -elokuvien universumista). Kun kaikki roistot on pysäytetty ja Ned vapauttanut sormuksella Strangen Peiliulottuvuudesta, Strange langettaa Peterin pyynnöstä uuden loitsun, joka hävittää myös Nedin ja MJ:n muistot Peterin olemassaolosta ja ystävyydestä. == Lähteet == Luokka:Marvel-universumin superroistot Luokka:Hämähäkkimiehen sivuhenkilöt
Sidney Govou

Sidney Govou (s. 27. heinäkuuta 1979) on ranskalainen jalkapalloilija, pelipaikaltaan hyökkääjä. Hänellä on myös beniniläisiä sukujuuria. Hän edustaa Ranskan pääsarjassa pelaavaa Eviania. ==Ura== Vuodesta 1999 Olympique Lyonnais'ta edustanut ranskalaishyökkääjä oli menestyksekkään joukkueen kanssa voittamassa seitsemää Ranskan mestaruutta, neljää Ranskan supercupia ja kerran liigacupin sekä cupin mestaruutta. Debyyttinsä Lyonissa Govou teki 15. tammikuuta 2000 ottelussa Auxerrea vastaan. Kesällä 2010 Govou jätti Lyonin 11 vuoden jälkeen siirtyen kolmivuotisella sopimuksella Kreikan Superliigan puolustavan mestarin Panathinaikosin paitaan. Govou vers le Panathinaïkos Ranskan maajoukkuetta Govou on edustanut 49 kertaa ja on tehnyt 10 maalia. Debyyttinsä maajoukkueessa hän teki 21. elokuuta 2002 1–1-tasapeliin päättyneessä ottelussa Tunisiaa vastaan. Govou'ta ei alun perin valittu Ranskan joukkueeseen vuoden 2006 MM-kisoihin, mutta hyökkääjä Djibril Cissén loukkaannuttua muutama päivä ennen kisoja, valmentaja Raymond Domenech nosti Govoun MM-joukkueeseen. Vuoden 2008 Euroopan-mestaruuskisojen karsinnoissa Govou teki kaksi maalia hallitsevaa maailmanmestaria Italiaa vastaan, ja Ranska voitti 3–1. Hän oli mukana myös Ranskan joukkueessa MM-kisoissa 2010, jotka päättyivät katastrofaalisesti alkulohkon jumbosijaan ja joukkueen sisäisiin riitoihin. == Lähteet == *Profiili soccerway-sivustolla *Profiili ESPN:n soccernet-sivustolla ===Viitteet=== Luokka:Ranskalaiset jalkapalloilijat Luokka:Vuonna 1979 syntyneet Luokka:Elävät henkilöt
Fred Wacker

Frederick 'Fred' G. Wacker Jr. (10. heinäkuuta 1918, Chicago, Illinois – 16. kesäkuuta 1998, Lake Bluff, Illinois) oli yhdysvaltalainen Formula 1 -kuljettaja. Ennen Formula 1:iä Wacker ajoi Yhdysvalloissa keskilännen ja itärannikon alueilla Cadillac Allardilla, jonka nimesi Eight Balliksi (). Useimmat kisoistaan hän kuitenkin ajoi Euroopassa toisen maailmansodan jälkeen. Hän osallistui viiteen Grand Prix -kilpailuun kausilla 1953 ja 1954, joista kolmessa hän osallistui itse lähtöön. Lisäksi hän osallistui F1:n MM- sarjan ulkopuolisiin kilpailuihin, mutta F1-urallaan hän ei saavuttanut yhtään MM-pistettä. Hänen parhaaksi F1:n MM-sarjan kilpailun sijoituksekseen jäi kuudes sija Italian GP:stä 1954. ==Formula 1 -tulokset== Vuosi Valmistaja Auto 1 2 3 4 5 6 7 8 9 Sijoitus Pisteet 1953 Equipe Gordini Gordini Type 16 ARG INDY DUT DNS BEL 9 FRA GBR GER SUI DNS ITA \- 0 1954 Equipe Gordini Gordini Type 16 ARG INDY BEL FRA GBR GER SUI Kesk. ITA 6 ESP \- 0 ==Ura kilparatojen ulkopuolella== ===Tekniikan ala=== Wacker työskenteli collegen jälkeen teknikkona A-C Spark Plug -yrityksessä Michiganissa ennen kuin liittyi Yhdysvaltain laivastoon. Sodan jälkeen hän perusti omat yrityksensä Ammco Tools Inc. (autonosien valmistusta) vuonna 1948 sekä Liquid Controls Corp. (nesteenmittauslaitteet) vuonna 1954. ===Harrastukset=== Wacker keräili harrastuksenaan moottoripyöriä ja soitti jazzia perustamissaan Windy City Seven sekä Freddie Wacker's Big Band -bändeissä 1950-60-luvuilla. Hän pelasi myös squashia ja golfia, keilasi sekä purjehti. ===Yhteisöt=== Wacker ja hänen vaimonsa Jana kuuluivat 1950-60-luvuilla Chicagon seurapiireihin, mitä hän kommentoi seuraavasti Chicago Tribune -lehdelle vuonna 1967: "Pidän ehdottomasti itseäni liikemiehenä. Jos olen seurapiirihenkilö, niin se johtuu syntymästäni (saadusta statuksesta)." Wacker perusti ja toimi Amerikan urheiluautokerhon Chicagon osaston () puheenjohtajana. Yritysjohtajan statuksensa vuoksi hän kuului myös Nuorten johtajien organisaatioon (), Illinois'n valmistajien yhdistykseen () sekä General Motorsin instituuttiin (). ==Perhe== Wackerin isoisä Charles H. Wacker oli Chicagon kaupunginsuunnittelukomission johtoportaassa ja hänen kunniakseen Chicagon alueelle on nimetty tiealue Wacker Drive. Wacker ja Jana saivat kolme lasta, jotka olivat tytär Wendy sekä pojat Frederick Wacker III ja Joseph C. Wacker. ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1918 syntyneet Luokka:Vuonna 1998 kuolleet
Meri sisälläni

Meri sisälläni () on espanjalainen vuonna 2004 ensi-iltansa saanut Alejandro Amenábarin ohjaama elokuva. Se perustuu tositarinaan galicialaisesta merimiehestä Ramón Sampedrosta (Javier Bardem), joka vammautuu uimahyppyonnettomuudessa ja taistelee 28 vuotta eutanasian puolesta ja oikeudesta lopettaa oma elämänsä. == Palkinnot == Meri sisälläni voitti vuoden 2004 Oscarin ja Golden Globen parhaana vieraskielisenä elokuvana. Se voitti myös 14 Goya-palkintoa sekä muun muassa European Film Awardsin parhaasta ohjauksesta ja miespääosasta. == Lähteet == == Aiheesta muualla == * * * * Luokka:Espanjalaiset draamaelokuvat Luokka:Elämäkertaelokuvat Luokka:Vuoden 2004 espanjalaiset elokuvat Luokka:Parhaan vieraskielisen elokuvan Oscar- palkinnon saaneet elokuvat Luokka:Elokuvat itsemurhasta Luokka:Golden Globe -palkitut elokuvat Luokka:Elokuvat terveydenhoidosta
Neuvostoliiton säveltäjäliitto

Neuvostoliiton säveltäjäliitto () oli neuvostoliittolainen taidemusiikin säveltäjien järjestö, joka perustettiin 1920-luvulla kilpailleiden Uuden musiikin yhdistyksen ASM:in ja Venäläisten proletariaattimuusikoiden yhdistyksen RAPM:in tilalle kommunistisen puolueen päätöksellä vuonna 1934. Liitto valvoi puolueen näkemyksen mukaisen sosialistisen realismin ideaalin toteutumista Neuvostoliiton musiikkielämässä. Musiikki, joka ei täyttänyt näitä ideaaleja, tuomittiin ”formalistisena”, ja sen todettiin olevan ”mädäntyneen lännen dekadenttia musiikkia”. Järjestön pääsihteerinä toimi yli 40 vuoden ajan säveltäjä Tihon Hrennikov. ==Lähteet== * Meri Herrala: Neuvostosäveltäjien kokemuksen tutkimisen ja arvottamisen ongelma vuoden 1948 antiformalismikampanjassa * Neuvostosäveltäjä poliittisen vallan valvomana – tarina 2: Alfred Schnittke (arkistoitu) Luokka:Kulttuurijärjestöt Luokka:Neuvostoliiton musiikki Luokka:Neuvostoliittolaiset järjestöt
Ab urbe condita

Ab urbe condita (latinaa, ) tarkoittaa seuraavia: * ab urbe condita, myöhempien historioitsijoiden omaksuma antiikin Roomassa joissain luetteloissa käytetty ajanlaskun alkukohta roomalaisessa kalenterissa ja juliaanisessa kalenterissa Rooman perustamisesta vuonna 752 eaa. tai 753 eaa. Esiintyy myös muodossa ano urbis conditae, ja kummastakin muodosta käytetään lyhennettä AUC. * Ab urbe condita, roomalaisen historioitsijan Liviuksen kirjoittama kirja.
Frankfurtin pörssi

Frankfurtin pörssi () on pörssi Frankfurt am Mainin kaupungissa ja sen naapurikaupungissa Eschbornissa Saksassa.Gewerbegebiet Süd Stadt Eschborn, viitattu 24.2.2016 Frankfurin pörssi on maailman suurimpia arvopaperipörssejä. Se on osa Deutsche Börse AG (Saksan pörssi) -yhtiötä. Frankfurtin pörssi on suurin Saksan pörsseistä ja merkittävä toimija myös Euroopan markkinoilla. Tammikuussa 2016 Deutsche Börse oli (Frankfurtin pörssissä) listattujen yhtiöiden yhteenlasketulta markkina-arvoltaan (1 563 mrd.) maailman yhdeksäneksi suurin pörssi. Eurooppalaisista pörsseistä suurempia kuin Deutsche Börse (Frankfurtin pörssi) ovat Lontoon pörssi ja Euronext. Frankfurtin pörssin (Deutsche Börsen) osakeindeksejä ovat DAX, DAXplus, CDAX, DivDAX, LDAX, MDAX, SDAX, TecDAX, VDAX ja EuroStoxx 50. ==Lähteet== == Aiheesta muualla == *Frankfurtin pörssin sivut Luokka:Arvopaperipörssit Luokka:Saksan talous Luokka:Frankfurt am Main
Jyri Hänninen

Jyri Hänninen (s. 19. toukokuuta 1971 Lappeenranta) on suomalainen liiketalouden opettaja, yrittäjä ja entinen yleisurheilija. Koulutukseltaan Hänninen on kauppatieteiden maisteri ja kasvatustieteiden kandidaatti. Hän on toiminut vuodesta 2000 Lappeenrannan kaupunginvaltuuston jäsenenä (kok.). Vuosina 2004–2021 hän toimi Lappeenrannan kaupunginhallituksen jäsenenä. Vuodesta 2021 hän on ollut Lappeenrannan kaupunginvaltuuston ensimmäinen varapuheenjohtaja. Yleisurheilussa hänen parhaita saavutuksiaan ovat kolmiloikan halli-Suomen-mestaruus 1998, SM-hallikisojen hopea 2000 ja Kalevan kisojen pronssi 1996. Aikuisten maaottelussa hän edusti Suomea kolmesti. ==Lähteet== == Aiheesta muualla == * (Tilaajille). Luokka:Suomalaiset kolmiloikkaajat Luokka:Suomalaiset opettajat Luokka:Suomalaiset yrittäjät Luokka:Lappeenrannan kaupunginvaltuutetut Luokka:Kansallisen Kokoomuksen poliitikot Luokka:Vuonna 1971 syntyneet Luokka:Elävät henkilöt Luokka:Etelä- Karjalan aluevaltuutetut